En bil tabte sin trailer på E45 Frederikshavnsmotorvejen i nordgående retning mellem afkørsel 15 Jyske Ås og afkørsel 14 Flauenskjold. Derefter kørte en bagvedkørende bil ind i traileren. Nordjyllands Politi oplyser, at der er minimal personskade. - En person har mavesmerter formentlig som følge af airbaggen. Der er en ambulance på vej til stedet, oplyser vagtchef Henrik Beck fra Nordjyllands Politi. Politiet oplyser desuden, at man kan passere med forsigtighed. En skiltevogn er på vej til stedet.

Referat:
En bil kørte op i en trailer på E45 Frederikshavnmotorvejen mellem afkørsel 14 og 15. Man kan passere med forsigtighed.